**Likumprojekta**

**"Grozījums Apsardzes darbības likumā"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījums Apsardzes darbības likumā" (turpmāk – likumprojekts) tika izstrādāts pēc Latvijas Bankas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šī likumprojekta pieņemšana ir nepieciešama, lai noteiktu, ka attiecībā uz Latvijas Bankas Aizsardzības pārvaldi (tālāk tekstā – Aizsardzības pārvalde) Apsardzes darbības likums nav piemērojams, jo tās darbība tiks regulēta speciālajā likumā – likumā "Par Latvijas Banku".  Šobrīd Latvijas Bankas Aizsardzības pārvalde ir reģistrēta un darbojas kā iekšējās drošības dienests atbilstoši Apsardzes darbības likumam.  Pieņemšanai tiek virzīts likumprojekts "Grozījums likumā "Par Latvijas Banku"", kurš paredz papildināt likumu "Par Latvijas Banku" ar V1 nodaļu "Latvijas Bankas fiziskās drošības nodrošināšana", kurā noteikti Latvijas Bankas Aizsardzības pārvaldes pamatuzdevumi, Aizsardzības pārvaldes un tās darbinieku tiesības, minimālās prasības, kādām jāatbilst Aizsardzības pārvaldē nodarbinātajām personām, kā arī nosacījumi, kādus jāievēro Aizsardzības pārvaldes darbiniekam, pielietojot vai izmantojot fizisku spēku, speciālo līdzekli, gāzes pistoli (revolveri) vai šaujamieroci. Līdz ar to, analoģiski kā citām Apsardzes darbības likuma 2. panta trešās daļas 1.punktā minētajām iestādēm (formējumiem), Aizsardzības pārvaldes darbība tiks veikta saskaņā ar speciālo likumu, nevis Apsardzes darbības likumu.  Ņemot vērā minēto, Apsardzes darbības likuma 2. panta trešās daļas 1. punktā minēto iestāžu uzskaitījumu nepieciešams papildināt ar atsauci uz Latvijas Bankas Aizsardzības pārvaldi, tādējādi nosakot, ka Apsardzes darbības likums neattiecas uz tās darbību.  Ne vēlāk kā pieņemtajā likumprojektā paredzētajā likuma spēkā stāšanās dienā Latvijas Banka nodos Valsts policijai Aizsardzības pārvaldei izsniegtās iekšējās drošības dienesta reģistrācijas apliecību un Valsts policija veiks attiecīgas izmaiņas tās administrētajā licenču un sertifikātu reģistrā, tādējādi izbeidzot Aizsardzības pārvaldes kā iekšējās drošības dienesta darbību. |
| 3. | Projekta izstrādē iesaistītās institūcijas | Par likumprojekta izstrādi atbildīgā institūcija ir Finanšu ministrija un Latvijas Banka. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājumam nav tiešas ietekmes uz sabiedrību kopumā. Jautājums saistīts ar Latvijas Bankas funkciju izpildi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta pieņemšana neatstāj ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar*. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumu likumā "Par Latvijas Banku" (likumprojekts "Grozījums likumā "Par Latvijas Banku"" izsludināts 2016.gada 5.maija Valsts sekretāru sanāksmē (prot. Nr.18 7.§ (VSS-388)), to papildinot ar V1 nodaļu "Latvijas Bankas fiziskās drošības nodrošināšana", kurā noteikti Aizsardzības pārvaldes pamatuzdevumi, Aizsardzības pārvaldes un tās darbinieku tiesības, minimālās prasības, kādām jāatbilst Aizsardzības pārvaldē nodarbinātajām personām, kā arī nosacījumi, kādus jāievēro Aizsardzības pārvaldes darbiniekam, pielietojot vai izmantojot fizisku spēku, speciālo līdzekli, gāzes pistoli (revolveri) vai šaujamieroci. |
| 2. | Atbildīgā institūcija | Finanšu ministrija un Latvijas Banka. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar*. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par likumprojektu 2016.gada 14.aprīlī tika publicēta Finanšu ministrijas mājas lapā, sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Likumprojekts tika izstrādāts sadarbībā ar Latvijas Banku. |
| 3. | Sabiedrības līdzdalības rezultāti | Sabiedrības līdzdalības un komunikācijas aktivitāšu laikā netika saņemti komentāri vai iebildumi. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis" un bezmaksas normatīvo aktu datu bāzē www.likumi.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta izpildi nodrošinās Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likuma izpildes nodrošināšana tiks veikta esošo funkciju ietvaros. Jaunas institūcijas netiek veidotas. Netiek paredzēta esošo institūciju likvidācija vai reorganizācija. |
| 3. | Cita informācija | Nav. |

Finanšu ministre D. Reizniece-Ozola

27.06.2016 17:38

638

D. Buse

67095535, Dina.Buse@fm.gov.lv